CELEX: 62021CN0379
Language: el
Date: 2021-06-17 00:00:00
Title: Υπόθεση C-379/21: Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) στις 17 Ιουνίου 2021 — TBI Bank EAD

13.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 368/6
            
         
      Αίτηση προδικαστικής αποφάσεως την οποία υπέβαλε το Sofiyski rayonen sad (Βουλγαρία) στις 17 Ιουνίου 2021 — TBI Bank EAD
      (Υπόθεση C-379/21)
      (2021/C 368/04)
      Γλώσσα διαδικασίας: η βουλγαρική
      
         Αιτούν δικαστήριο
      
      Sofiyski rayonen sad (Bulgarien)
      
         Διάδικοι στην υπόθεση της κύριας δίκης
      
      
         Αιτούσα: TBI Bank EAD
      
         Προδικαστικά ερωτήματα
      
      
                  1)
               
               
                  Έχει το άρθρο 6, παράγραφος 1, της οδηγίας 93/13/ΕΟΚ (1) την έννοια ότι, στο πλαίσιο ένδικης διαδικασίας κατά την οποία ο οφειλέτης δεν συμμετέχει μέχρι την έκδοση της διαταγής πληρωμής που επιτάσσει άμεση καταβολή, το εθνικό δικαστήριο οφείλει να εξετάσει αυτεπαγγέλτως τον καταχρηστικό χαρακτήρα συμβατικής ρήτρας και να μη την εφαρμόσει εάν εγείρονται έστω και απλές υπόνοιες για ύπαρξη καταχρηστικότητας;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα: Οφείλει το εθνικό δικαστήριο να απορρίψει στο σύνολό της αίτηση για έκδοση διαταγής πληρωμής με σκοπό την άμεση εξόφληση της οφειλής, όταν ένα μέρος της προβαλλόμενης αξίωσης στηρίζεται σε συμβατική ρήτρα η οποία ενδέχεται να είναι καταχρηστική και συντελεί στον καθορισμό του συνολικού ύψους της αξίωσης, και μάλιστα ακόμη και σε ένδικες διαδικασίες όπου ο οφειλέτης δεν συμμετέχει μέχρι την έκδοση διαταγής πληρωμής και στις οποίες δεν μπορεί να προσδιοριστεί επακριβώς το ύψος των επιμέρους απαιτήσεων που απορρέουν από ρήτρες για τις οποίες δεν υπάρχει υπόνοια καταχρηστικότητας;
               
            
                  3)
               
               
                  Σε περίπτωση καταφατικής απαντήσεως στο πρώτο ερώτημα και αρνητικής στο δεύτερο: Οφείλει το εθνικό δικαστήριο να απορρίψει την αίτηση για έκδοση διαταγής πληρωμής ως προς εκείνο το μέρος της αξίωσης το οποίο στηρίζεται στην καταχρηστική ρήτρα;
               
            
                  4)
               
               
                  Σε περίπτωση καταφατικής απαντήσεως στο τρίτο ερώτημα: Οφείλει το δικαστήριο –και, εάν ναι, υπό ποιες προϋποθέσεις– να λάβει αυτεπαγγέλτως υπόψη τις επιπτώσεις του καταχρηστικού χαρακτήρα ρήτρας όταν έχει υπόψη του καταβολές που έλαβαν χώρα βάσει αυτής, καταλογίζοντας, μεταξύ άλλων, τις ανωτέρω καταβολές σε άλλες εκκρεμείς οφειλές που απορρέουν από τη σύμβαση, όπως προβλέπεται από το εθνικό δίκαιο σε ανάλογες περιπτώσεις;
               
            
                  5)
               
               
                  Σε περίπτωση καταφατικής απαντήσεως στο δεύτερο, στο τρίτο και στο τέταρτο ερώτημα: Οφείλει το εθνικό δικαστήριο να συμμορφωθεί προς τις υποδείξεις ιεραρχικά ανώτερου δικαστηρίου, οι οποίες σύμφωνα με το εθνικό δίκαιο δεσμεύουν το δικαστήριο του κατώτερου βαθμού δικαιοδοσίας, όταν οι εν λόγω υποδείξεις δεν λαμβάνουν υπόψη τις επιπτώσεις του καταχρηστικού χαρακτήρα μιας ρήτρας σε σύμβαση συναφθείσα με καταναλωτή;
               
            
         (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (EE 1993, L 95, σ. 29).